พุทธศาสนิกชนจำนวนมาก ต่างมาเข้ารอเพื่อเข้าถวายสรงน้ำศพ สมเด็จพระมหารัชมังคลาจารย์  ที่วัดปากน้ำภาษีเจริญ
พุทธศาสนิกชนจำนวนมากต่างมาเข้ารอเพื่อเข้าถวายสรงน้ำศพ สมเด็จพระมหารัชมังคลาจารย์ (ช่วง วรปุญโญ ป.ธ.9 ) อดีตเจ้าอาวาสวัดปากน้ำภาษีเจริญ อดีตผู้ปฏิบัติหน้าที่สมเด็จพระสังฆราช ที่พระมหาเจดีย์มหารัชมงคล วัดปากน้ำภาษีเจริญ ชั้นที่  2 ภายหลังจากช่วงเวลาประมาณ 8.00 น.ที่ผ่านมา ได้มีพิธีเคลื่อนสรีระ สมเด็จพระมหารัชมังคลาจารย์ จากโรงพยาบาลศิริราช โดยใช้เส้นทางจากวงเวียนใหญ่  เข้าสู่ถนนเทิดไท ตลาดเจริญศรี เข้าวัดปากน้ำ ผ่านด้านข้างพระอุโบสถมุ่งหน้าไปที่พระมหาเจดีย์และนำสรีระขึ้นวางบนแท่นสรงน้ำศพภายในอาคารดังกล่าว ซึ่งภายในงานมี พระเถระ คณะศิษย์ จำนวนมากเข้าร่วมสรงน้ำศพ ภายใต้มาตรการป้องการแพร่ระบาดโควิด -19 และการเว้นระยะห่างอย่างเข้มงวด ทางวัดจะเปิดให้พระมหาเถระ พระเถรานุเถระ พระสงฆ์ สามเณรและพุทธศาสนิกชน สรงน้ำศพได้จนถึงเวลา 16.00 น. จากนั้น ในเวลา 17.00 น.พลเอก สุรยุทธ์ จุลานนท์ ประธานองคมนตรี เป็นผู้แทนพระองค์ไปในการพระราชทานน้ำหลวงสรงศพ สมเด็จพระมหารัชมังคลาจารย์ (ช่วง วรปุญฺโญ) พระสงฆ์สมณศักดิ์ 10 รูป บังสุกุลปากโกศพระพิธีธรรม 4 รูป สวดพระอภิธรรม จากนั้นทางวัดจะเปิดให้พุทธศาสนิกชนได้เข้ากราบสรีระสมเด็จพระมหารัชมังคลาจารย์ได้ตั้งแต่วันพรุ่งนี้เป็นต้นไป ตั้งแต่เวลา 13.00 น.  โดยการแต่งกายสำหรับข้าราชการ แต่งเครื่องแบบครึ่งยศไว้ทุกข์ ส่วนพุทธศาสนิกชน แต่งกายสุภาพไว้ทุกข์